Jornada de portes obertes del Reial Club Nàutic de Gandia
26 abril 2018

## Jornada de portes obertes del Reial Club Nàutic de Gandia26 abril 2018Última actualització: 14 juliol 2025

![](../gestion/img/Lydia-Morant.jpg)  
  

**Gandia, 26 d’****abril 2018.-** Aquest matí s'han presentat en roda de premsa la jornada de portes obertes del RCNG, a càrrec de la regidora d'Esports, Lydia Morant i el director esportiu del Club Nàutic de Gandia, Daniel Martí.

En col·laboració amb l'Ajuntament de Gandia i les Federacions de Rem i Vela de la Comunitat Valenciana, s'ha organitzat la jornada de portes obertes com a part del programa d'acostament a la mar i els esports nàutics destinada al públic en general.

**Lydia Morant** ha destacat que "_aquest tipus d'activitats col__·__laboren en la promoció_ _de Gandia com a ciutat saludable i com a ciutat mediterrà__nia oberta al mar aportant turisme de qualitat_"

Des de l'Ajuntament de Gandia i des del servei d'esports, Morant ha volgut donar "_l'enhorabona i les gr__à__cies per promoure aquest tipus d'iniciatives que al final contribueixen a promocionar l'esport, el fan mé__s accessible a persones que per desconeixement no el practiquen encara i que d'aquesta manera es poden iniciar. Confiem en el fet que de nou siga tot un è__xit i animem a tota la ciutadania a acudir_".

Per la seua banda **Daniel Mart****í** a més de convidar a tothom a acostar-se a través d'aquestes jornades als esports nàutics, va convidar "_a totes les associacions socials, culturals i esportives a instal__·__lar els seus expositors de forma gratuï__ta perquè_ _puguen informar directament de les seues activitats a tots els visitants_". Paral·lelament hi haurà una fira comercial d'empreses expositores dels socis del club i d'empreses de no socis, aquests últims hauran de contractar l'espai amb el Club.

Martí ha volgut destacar la possibilitat de provar les cinc modalitats d'esports que estaran disponibles, vela lleugera, vela en creuer, rem, caiac i pesca.

Durant la jornada es realitzaran grups cada hora, de manera que dins de la disponibilitat d'embarcacions, la persona que vullga practicar les cinc modalitats, ho podrà fer al llarg de tota la jornada.

La iniciativa començarà a les 9:45 i durarà tot el matí fins a les 14:45 hores.

[Twittear](https://twitter.com/share)